CELEX: 32021D0542
Language: fi
Date: 2021-03-26 00:00:00
Title: Neuvoston päätös (YUTP) 2021/542, annettu 26 päivänä maaliskuuta 2021, Välimerellä toteutettavasta Euroopan unionin sotilasoperaatiosta (EUNAVFOR MED IRINI) annetun päätöksen (YUTP) 2020/472 muuttamisesta

29.3.2021   
               
               
                  FI
               
               
                  Euroopan unionin virallinen lehti
               
               
                  L 108/57
               
            
         NEUVOSTON PÄÄTÖS (YUTP) 2021/542,
         annettu 26 päivänä maaliskuuta 2021,
         Välimerellä toteutettavasta Euroopan unionin sotilasoperaatiosta (EUNAVFOR MED IRINI) annetun päätöksen (YUTP) 2020/472 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä maaliskuuta 2020 päätöksen (YUTP) 2020/472 (1), jolla perustettiin Välimerellä toteutettava Euroopan unionin sotilasoperaatio (EUNAVFOR MED IRINI).
                  
               
                     (2)
                  
                  
                     Poliittisten ja turvallisuusasioiden komitea päätti operaation strategisen uudelleenarvioinnin yhteydessä, että EUNAVFOR MED IRINIn voimassaoloa olisi jatkettava 31 päivään maaliskuuta 2023.
                  
               
                     (3)
                  
                  
                     Olisi määriteltävä tarkemmin järjestelyt, jotka koskevat takavarikoitujen aseiden ja niihin liittyvien tarvikkeiden hävittämistä Libyalle asetetun YK:n asevientikiellon täytäntöönpanon yhteydessä, mukaan lukien takavarikoitujen tavaroiden varastointi, tuhoaminen tai siirto jäsenvaltioon tai kolmannelle osapuolelle, Yhdistyneiden kansakuntien turvallisuusneuvoston päätöslauselman 2292 (2016) mukaisesti.
                  
               
                     (4)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan eikä Tanska osallistu tämän operaation rahoittamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2020/472 seuraavasti:
            
                        1)
                     
                     
                        Korvataan 2 artiklan 5 kohta seuraavasti:
                        
                           ”5.   Poikkeukselliset operatiiviset vaatimukset huomioon ottaen ja jäsenvaltion pyynnöstä EUNAVFOR MED IRINI voi 3 kohdan mukaisesti ohjata aluksia kyseisen jäsenvaltion satamiin ja hävittää takavarikoituja aseita ja niihin liittyviä tarvikkeita, mukaan lukien varastointi, tuhoaminen tai siirtäminen jäsenvaltioon tai kolmannelle osapuolelle. Operaatiosuunnitelmassa nimetään satamat, joihin aluksia voidaan ohjata.
                           Euroopan rauhanrahaston rahastokomitea päättää EU:n operaation komentajan ehdotuksesta takavarikoitujen aseiden ja niihin liittyvien tarvikkeiden lopullisesta määränpäästä, varastointi, tuhoaminen tai siirto unionin sisällä mukaan lukien. Päätöksen takavarikoitujen tavaroiden siirrosta unionin ulkopuolelle Yhdistyneiden kansakuntien turvallisuusneuvoston päätöslauselman 2292 (2016) mukaisesti tekee kuitenkin EU:n operaation komentajan ehdotuksesta poliittisten ja turvallisuusasioiden komitea (PTK), jollei jäsenvaltio pyydä asian saattamista neuvoston käsiteltäväksi. Tällaisessa takavarikoitujen tavaroiden siirrossa unionin ulkopuolelle on noudatettava neuvoston yhteisessä kannassa 2008/944/YUTP (*1) vahvistettuja periaatteita sekä aseviennin valvontaa koskevia sovellettavia kansallisia sääntöjä ja menettelyjä; siinä on noudatettava PTK:n ja neuvoston vahvistamia edellytyksiä ja suojatoimia ottaen asianmukaisesti huomioon neuvoston päätöksessä (YUTP) 2021/509 (*2) vahvistetut menettelyt, erityisesti riskejä ja suojatoimia koskevan menetelmän; eikä siihen saa kuulua tappavan voiman aikaansaamiseen suunniteltuja puolustustarvikkeita tai alustoja.
                           Jäsenvaltion, joka avustaa EUNAVFOR MED IRINIä takavarikoitujen aseiden ja niihin liittyvien tarvikkeiden hävittämisessä, on sitouduttava saattamaan mahdollisimman nopeasti päätökseen tarvittavat menettelyt takavarikoitujen tavaroiden hävittämiseksi kansallisen lainsäädäntönsä ja menettelyjensä mukaisesti. EUNAVFOR MED IRINI antaa kyseiselle jäsenvaltiolle hävittämistodistuksen.
                           Euroopan rauhanrahasto vastaa EUNAVFOR MED IRINIn operaatioalueellaan takavarikoimien aseiden ja niihin liittyvien tarvikkeiden varastoinnista ja hävittämisestä aiheutuvista kustannuksista, myös tarvittaviin satamapalveluihin liittyvistä kustannuksista. Euroopan rauhanrahasto vastaa myös sellaiseen rahoitusvastuuseen liittyvistä kustannuksista, joka aiheutuu aluksen reitiltä ohjaamisesta tai myöhemmistä toimista, jotka liittyvät takavarikoitujen tavaroiden kuljetukseen, varastointiin ja hävittämiseen, paitsi jos kyseessä on hävittämisessä avustavan jäsenvaltion tai minkä tahansa sen edustajan törkeä huolimattomuus tai tahallinen väärinkäytös. Takavarikoitujen aseiden ja niihin liittyvien tarvikkeiden hävittämisestä jäsenvaltiolle mahdollisesti kertyvät tulot siirretään Euroopan rauhanrahastoon ottaen asianmukaisesti huomioon kyseisen jäsenvaltion asiaankuuluvat kansalliset hallinnolliset tai oikeudelliset menettelyt.
                           EUNAVFOR MED IRINI, jota edustaa EU:n operaation komentaja, voi sopia aluksen reitiltä ohjaamisessa tai takavarikoitujen aseiden ja niihin liittyvien tarvikkeiden hävittämisessä avustavan jäsenvaltion asiaankuuluvien viranomaisten kanssa hallinnollisesta järjestelystä tämän kohdan panemiseksi täytäntöön.
                           Tätä kohtaa sovelletaan käynnissä oleviin takavarikointi- ja hävittämismenettelyihin.
                        
                        
                           (*1)  Neuvoston yhteinen kanta 2008/944/YUTP, vahvistettu 8 päivänä joulukuuta 2008, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä (EUVL L 335, 13.12.2008, s. 99)."
                        
                        
                           (*2)  Neuvoston päätös (YUTP) 2021/509, annettu 22 päivänä maaliskuuta 2021, Euroopan rauhanrahaston perustamisesta ja päätöksen (YUTP) 2015/528 kumoamisesta (EUVL L 102, 24.3.2021, s. 14).”"
                        
                     
                  
                        2)
                     
                     
                        Lisätään 13 artiklaan kohta seuraavasti:
                        
                           ”3.   Kaudella, joka alkaa 1 päivänä huhtikuuta 2021 ja päättyy 31 päivänä maaliskuuta 2023, rahoitusohje EUNAVFOR MED IRINIn yhteisiä kustannuksia varten on 16 900 000 euroa. Päätöksen (YUTP) 2021/509 46 artiklan 2 kohdassa tarkoitettu rahoitusohjeen prosenttiosuus on 10 prosenttia maksusitoumusmäärärahoina ja 10 prosenttia maksumäärärahoina.”
                        
                     
                  
                        3)
                     
                     
                        Korvataan 15 artiklan 2 kohta seuraavasti:
                        
                           ”2.   EUNAVFOR MED IRINI päättyy 31 päivänä maaliskuuta 2023.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös (YUTP) 2020/472, annettu 31 päivänä maaliskuuta 2020, Välimerellä toteutettavasta Euroopan unionin sotilasoperaatiosta (EUNAVFOR MED IRINI) (EUVL L 101, 1.4.2020, s. 4).